19-årig kvinde amok med slag og spark | Nordjyske.dk
19-årig kvinde amok med slag og spark
Flere måneders kontroverser mellem tre kvinder endte i vold uden for diskotek
Fjerritslev 28. november 2014 09:30 - Opdateret 28. november 2014 10:45
FJERRITSLEV: En 19-årig kvinde fra Fjerritslev er idømt 40 dages betinget fængsel for vold.
I august i år udøvede hun vold mod to andre kvinder ud for diskotek Crazy Daisy i Fjerritslev. Den 19-årige slog den ene kvinde med knytnæve i ansigtet og tildelte den anden flere slag i hovedet, spark i maven samt rykkede hende i håret.
Voldshandlingerne var kulminationen på flere måneders kontroverser mellem de tre kvinder. Den betingede fængselsdom har en prøvetid på et år vilkår, og har vilkår om, at tiltalte skal udføre et antal timers samfundstjeneste efter kriminalforsorgens nærmere anvisning.
Den voldsdømte modtog dommen.